REPUBLIKA HRVATSKA

ZAGREBAČKA ŽUPANIJ

GRAD IVANIĆ-GRAD

GRADONAČELNIK

KLASA: 022-01/19-01/2

URBROJ: 238/10-02-19-35

Ivanić-Grad, 04. srpnja 2019.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o izmjeni i dopuni Odluke o prodaji robe izvan prodavaonica na području Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14 i 01/18), Gradonačelnik Grada Ivanić-Grada, utvrdio je prijedlog

**Odluke o izmjeni i dopuni Odluke o prodaji robe izvan prodavaonica na području Grada Ivanić-Grada**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskoga vijeća određuje se Tihana Vuković Počuč, Privremena pročelnica u Upravnom odjelu za lokalnu samoupravu, pravne poslove i društvene djelatnosti

S poštovanjem,

GRADONAČELNIK :

Javor Bojan Leš, dr. vet. med.

Na temelju članka 10. Zakona o trgovini (Narodne novine, broj [87/08](http://www.zakon.hr/cms.htm?id=393), [96/08](http://www.zakon.hr/cms.htm?id=394), [116/08](http://www.zakon.hr/cms.htm?id=395), [76/09](http://www.zakon.hr/cms.htm?id=396), [114/11](http://www.zakon.hr/cms.htm?id=397), [68/13](http://www.zakon.hr/cms.htm?id=398), [30/14](http://www.zakon.hr/cms.htm?id=690) i 32/19), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 i 123/17 ), te članka 35. Statuta Grada Ivanić-Grada (Službeni glasnik, broj 02/14 i 01/18) Gradsko vijeće Grada Ivanić-Grada na svojoj . sjednici održanoj dana \_\_\_\_\_ 2019. godini donijelo je

**Odluku**

**o izmjeni i dopuni Odluke**

**o prodaji robe izvan prodavaonica**

**na području Grada Ivanić - Grada**

**Članak 1.**

Gradsko vijeće Grada Ivanić-Grada dana 15. svibnja 2014. godine donijelo je Odluku o prodaji robe izvan prodavaonica na području Grada Ivanić – Grada (Službeni glasnik, broj 04/14).

Ovom Odlukom mijenja se članak 1. navedene odluke i izmijenjen glasi:

„Članak 1.

Ovom Odlukom utvrđuju se mjesta na području Grada Ivanić-Grada na kojima se može obavljati prodaja robe izvan prodavaonica i utvrđuju uvjeti pod kojima Grad Ivanić-Grad, odnosno Komunalni centar Ivanić-Grad d.o.o. izdaje odobrenje za korištenje pojedinih lokacija.

Pod prodajom robe izvan prodavaonica u smislu odredbi ove Odluke smatra se: prodaja robe na štandovima i klupama izvan tržnice, u tipskim kućicama, u kioscima, iz automata, putem pokretnih prodavača i prigodna prodaja roba (u daljnjem tekstu: prodaja robe izvan prodavaonice).

**Članak 2.**

Mijenja se članak 4. Odluke te izmijenjen glasi:

„Članak 4.

Prodaja robe na štandovima i klupama izvan tržnice može se obavljati na javnim površinama na području Grada Ivanić-Grada, odnosno naselja Ivanić-Grad i svih naselja u sastavu Grada.

Prodaja robe na štandovima i klupama, ustanovljena kao prodaja trajnijeg karaktera izvan prostora tržnice, obavlja se na prostoru parkirališta uz sportski park Zelenjak, subotom, tijekom cijele godine uz odobrenje Komunalnog centra Ivanić-Grad, a na način utvrđen Općim uvjetima.

Prodaja robe u kioscima koji su sastavni dio tržnice, a nalaze se izvan natkrivenog dijela tržnice, ustanovljena kao prodaja trajnijeg karaktera, obavlja se na prostoru Ulice Maznica, tijekom cijele godine, uz odobrenje Komunalnog centra Ivanić-Grad, a na način utvrđen Općim uvjetima.

Prodaja robe na štandovima i klupama, ustanovljena kao prodaja trajnijeg karaktera izvan natkrivenog prostora tržnice, obavlja se na prostoru Ulice Maznica i na području malog trga, spoja između Ulice kralja Tomislava i gradske tržnice, na kč.br. 1918/1, k.o. Ivanić-Grad, danima u vrijeme sezonske i prigodne prodaje proizvoda, uz odobrenje Komunalnog centra Ivanić-Grad, a na način utvrđen Općim uvjetima.

**Članak 3.**

Ostale odredbe Odluke navedene u članku 1. ostaju neizmijenjene.

**Članak 4.**

Ova Odluka stupa na snagu 8 dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, 2019. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjeni i dopuni Odluke o prodaji robe izvan prodavaonica na području Grada Ivanić - Grada |
| **PRAVNI TEMELJ:** | Na temelju članka 10. Zakona o trgovini (Narodne novine, broj [87/08](http://www.zakon.hr/cms.htm?id=393), [96/08](http://www.zakon.hr/cms.htm?id=394), [116/08](http://www.zakon.hr/cms.htm?id=395), [76/09](http://www.zakon.hr/cms.htm?id=396), [114/11](http://www.zakon.hr/cms.htm?id=397), [68/13](http://www.zakon.hr/cms.htm?id=398), [30/14](http://www.zakon.hr/cms.htm?id=690) i 32/19), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 i 123/17 ), te članka 35. Statuta Grada Ivanić-Grada (Službeni glasnik, broj 02/14 i 01/18) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Gradsko vijeće Grada Ivanić-Grada dana 15. svibnja 2014. godine na svojoj 12. sjednici donijelo je Odluku o prodaji robe izvan prodavaonica na području Grada Ivanić – Grada.

Ovom izmjenom i dopunom Odluka o prodaji robe izvan prodavaonica na području Grada Ivanić – Grada se usklađuje s izmjenama i dopunama Zakona o trgovini (Narodne novine, broj  [87/08](http://www.zakon.hr/cms.htm?id=393), [96/08](http://www.zakon.hr/cms.htm?id=394), [116/08](http://www.zakon.hr/cms.htm?id=395), [76/09](http://www.zakon.hr/cms.htm?id=396), [114/11](http://www.zakon.hr/cms.htm?id=397), [68/13](http://www.zakon.hr/cms.htm?id=398), [30/14](http://www.zakon.hr/cms.htm?id=690), [32/19](https://www.zakon.hr/cms.htm?id=39155)).

Ovom izmjenom i dopunom, prodaja robe na štandovima i klupama, ustanovljena kao prodaja trajnijeg karaktera izvan natkrivenog prostora tržnice, koja se do sada obavljala na prostoru Ulice Maznica proširuje se i na područje malog trga, spoja između Ulice kralja Tomislava i gradske tržnice, na kč.br. 1918/1, k.o. Ivanić-Grad. Prodaja je dopuštena danima u vrijeme sezonske i prigodne prodaje proizvoda uz odobrenje Komunalnog centra Ivanić-Grad, a na način utvrđen Općim uvjetima.

Slijedom navedenog, predlažem Gradskom vijeću da prihvati ovu izmjenu i dopunu Odluke.