

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/19-01/2

URBROJ: 238/10-02-19-31

Ivanić-Grad, 04. srpnja 2019.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

PREDMET: **Prijedlog Odluke o ustrojstvu upravnih tijela Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14 i 01/18), Gradonačelnik Grada Ivanić-Grada, utvrdio je prijedlog

**ODLUKE**

**o ustrojstvu upravnih tijela Grada Ivanić-Grada**

Predlaže se predsjedniku Gradskoga vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskoga vijeća određuje se Tihana Vuković Počuč, Privremena pročelnica u Upravnom odjelu za lokalnu samoupravu, pravne poslove i društvenu djelatnost.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 35. točke 4., a svezi sa člankom 53. Zakona o lokalnoj o područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – ispravak) i članka 35. stavak 1. alineje 10., a u svezi sa člankom 72. stavkom 2. Statuta Grada Ivanić-Grada (Službeni glasnik Grada Ivanić-Grada, broj 2/14 i 02/18), Gradsko vijeće Grada Ivanić-Grada na svojoj \_\_\_\_\_\_. sjednici održanoj dana \_\_\_\_\_\_\_\_\_. \_\_\_\_\_\_\_\_\_\_\_\_2019. godine donijelo je sljedeću

**O D L U K U**

**O U S T R O J S T V U U P R A V N I H T I J E L A G R A D A I V A N I Ć – G R A D A**

**I.** **TEMELJNE ODREDBE**

**Članak 1.**

Ovom Odlukom uređuje se ustrojstvo i djelokrug upravnih tijela Grada Ivanić-Grada (u nastavku teksta: Grad) te druga pitanja značajna za njihovo ustrojstvo i djelovanje.

**Članak 2.**

U upravnim tijelima Grada (u nastavku teksta: upravna tijela) obavljaju se poslovi iz samoupravnog djelokruga Grada i poslovi državne uprave prenijeti na Grad sukladno zakonskim odredbama i podzakonskim propisima.

**Članak 3.**

Upravna tijela ustrojavaju se kao upravni odjeli.

U Upravnom odjelu i službi mogu se ustrojiti odsjeci. Odsjek se ustrojava za obavljanje povezane skupine poslova.

**Članak 4.**

Upravna tijela ustrojavaju se za obavljanje poslova u jednom ili više upravnih odnosno stručnih područja grupiranih prema srodnosti, imajući u vidu opseg poslova, te uvažavajući organizacijsku povezanost radi učinkovitog obavljanja poslova i rukovođenja radom upravnih tijela.

Rad upravnih tijela usmjerava gradonačelnik koji i nadzire njihov rad.

**Članak 5.**

Upravnim odjelima upravljaju pročelnici koje imenuje gradonačelnik na temelju javnog natječaja, a može ih razriješiti sukladno Zakonu.

Prava, obveze i odgovornosti te druga pitanja vezana uz rad pročelnika, uređuju se Zakonom kojim se uređuju radni odnosi službenika u tijelima jedinica lokalne samouprave.

**II. USTROJSTVO I DJELOKRUG UPRAVNIH TIJELA**

**Članak 6.**

Upravna tijela ustrojavaju se kao u upravni odjeli i to:

1. Upravni odjel za lokalnu samoupravu, pravne poslove i društvene djelatnosti,

2. Upravni odjel za komunalno gospodarstvo, prostorno planiranje, gospodarstvo i

poljoprivredu,

3. Upravni odjel za financije i proračun.

**Članak 7.**

Upravni odjel za lokalnu samoupravu,pravne poslove i društvene djelatnosti obavlja stručne, upravne, organizacijske i pomoćno-tehničke poslove koji se odnose na:

- pripremu prijedloga općih akata te drugih akata koje su u ovlasti Grada iz

djelokruga Upravnog odjela,

- lokalnu samoupravu,

- mjesne odbore,

- rad gradskog vijeća Grada,

- ljudske potencijale i radne odnose službenika i namještenika u

upravnim tijelima,

- stručno osposobljavanje i usavršavanja službenika i namještenika u upravnim

tijelima,

- uređivanje i objavljivanje Službenog glasnika Grada Ivanić-Grada,

- sudske i druge postupke u kojima po bilo kojoj osnovi sudjeluje Grad,

- vođenje imovinsko-pravnih poslova te provedbu postupaka u pravnom prometu

nekretnina u vlasništvu Grada,

- upravljanje imovinom u vlasništvu Grada,

- zakup poslovnih prostora i najam stambenih prostora u vlasništvu Grada i ostale

imovinskopravne poslove,

- društvene djelatnosti, a osobito brigu o djeci i predškolski odgoj, osnovnoškolsko i

srednjoškolsko obrazovanje, visokoškolsko obrazovanje, stipendiranje učenika i

studenata, zdravstvenu zaštitu, socijalnu skrb, kulturu, muzejsku i galerijsku djelatnost,

tjelesnu kulturu i šport, tehničku kulturu, vjerske zajednice, turističku djelatnost,

vatrogastvo, zaštitu od požara, civilnu zaštitu, udruge građana i civilno društvo, poslove

izrade programa javnih potreba za pojedinu društvenu djelatnost, poslove vezane za rad

Savjeta mladih Grada Ivanić-Grada,

- hrvatske branitelje,

- suradnju s ustanovama kojima je osnivač Grad,

- zaštitu potrošača,

- suradnju s drugim jedinicama lokalne i područne (regionalne) samouprave i drugim

institucijama u Republici Hrvatskoj i inozemstvu,

- vođenje službenog protokola Grada i organizaciju službenih posjeta,

- odnose s javnošću i medijima,

- organizacije službenih događaja Grada,

- ostvarivanje prava na pristup informacijama,

- informatičku podršku,

- uređivanje web stranice i facebook stranice Grada,

- uredsko poslovanje i arhivu,

- pomoći pri izradi projekata od interesa za Grad,

- sudjelovanje u izradi strateških dokumenata Grada,

- brigu o korištenju sredstava reprezentacije,

- održavanje sredstava rada,

- ostale poslove sukladno posebnim popisima.

**Članak 8.**

Unutar Upravnog odjela za lokalnu samoupravu, pravne poslove i društvene djelatnosti kao ustrojstvena jedinica ustrojavaju se:

1. Odsjek za poslove gradskog vijeća i gradonačelnika.
2. Odsjek za društvene djelatnosti
3. Odsjek za upravljanje imovinom Grada

Odsjek za poslove gradskog vijeća i gradonačelnika obavlja organizacijske, pravne, savjetodavne i stručno-administrativne poslove iz djelokruga rada gradskog vijeća i njegovih radnih tijela te gradonačelnika i njegovih savjetodavnih tijela.

Odsjek za društvene djelatnosti obavlja poslove vezane za brigu o djeci i predškolski odgoj, osnovnoškolsko i srednjoškolsko obrazovanje, stipendiranje, zdravstvenu zaštitu, socijalnu skrb, kulturu, tjelesnu kulturu i šport, tehničku kulturu, vjerske zajednice, turističku djelatnost, vatrogastvo, zaštitu od požara, civilnu zaštitu, udruge građana, poslove izrade programa javnih potreba za pojedinu društvenu djelatnost, poslove vezane za rad Savjeta mladih i ostale poslove vezane za društvene djelatnosti.

Odsjek za upravljanje imovinom Grada obavlja pravne, savjetodavne i stručno-administrativne poslove vezane za imovinu Grada i upravljanje gradskom imovinom te poslove vezane za poljoprivredno zemljište u vlasništvu Grada i Republike Hrvatske.

**Članak 9.**

Upravni odjel za komunalno gospodarstvo, prostorno planiranje, gospodarstvo i poljoprivredu obavlja stručne, upravne, organizacijske i pomoćno-tehničke poslove koji se odnose na:

- pripremu prijedloga odluka i drugih akata koji su u ovlasti Grada iz djelokruga

Upravnog odjela,

- komunalno gospodarstvo,

- postupci prisilne naplate komunalne naknade i komunalnih doprinosa

- održavanje nekretnina u vlasništvu Grada,

- korištenje javnih površina,

- prostorno uređenje i urbanističko planiranje, zaštitu i unaprjeđenje

prirodnog okoliša,

- uređenje naselja,

- osnivanje i vođenje katastra vodova,

- osnivanje izvorne i grafičke evidencije naselja, ulica i kućnih brojeva,

- regulaciju prometa i prometno redarstvo,

- gospodarstvo,

- poljoprivredu,

- poljoprivredno zemljište u vlasništvu Republike Hrvatske i vlasništvu Grada,

- brigu o službenim automobilima,

- ostale poslove sukladno posebnim popisima.

**Članak 10.**

Unutar Upravnog odjela za komunalno gospodarstvo, prostorno planiranje, gospodarstvo i poljoprivredu kao ustrojstvena jedinica ustrojava se:

1. Odsjek za komunalno gospodarstvo, komunalnu infrastrukturu i prostorno planiranje
2. Odsjek za gospodarstvo
3. Odsjek za poljoprivredu

Odsjek za komunalno gospodarstvo, komunalnu infrastrukturu i prostorno planiranje obavlja poslove vezane za izgradnju i održavanje komunalne infrastrukture, komunalno redarstvo, komunalnu naknadu, komunalni doprinos te male komunalne akcije unutar mjesnih odbora i prostorno planiranje.

Odsjek za gospodarstvo obavlja poslove vezane za razvoj i poticanje gospodarstva i s njim povezanih djelatnosti te poslove koji se odnose na komunikaciju i suradnju s trgovačkim društvima kojima je osnivač i suosnivač Grad.

Odsjek za poljoprivredu obavlja poslove vezane za razvoj i poticanje poljoprivrede, poslove vezane za poljoprivredno zemljište u vlasništvu RH i vlasništvu Grada, poslove poljoprivrednog redarstva te ostale poslove vezane za poljoprivredu.

**Članak 11.**

Upravni odjel za financije i proračun obavlja stručne, upravne, organizacijske i pomoćno-tehničke poslove koji se odnose na:

- pripremu prijedloga odluka i drugih akata koji su u ovlasti Grada i djelokruga Upravnog

odjela,

- na izradu i donošenje proračuna te izradu pripadajuće dokumentacije vezane za izradu

i donošenje proračuna,

- praćenje proračunskih prihoda proračuna,

- izvršenje proračuna i poslove knjigovodstva i računovodstva proračuna,

- utvrđivanje naplate i praćenja gradskih prihoda,

- praćenje i realizaciju proračunskih rashoda,

- financijsko praćenje i nadzor nad financijskim poslovanjem korisnika

gradskog proračuna,

- financiranje rada mjesnih odbora,

- pripremu financijske dokumentacije za prisilnu naplatu potraživanja,

- vođenje propisanih evidencija,

- financijsku operativu,

- vođenje evidencije i izrađivanja izvješća o decentraliziranim sredstvima

vatrogastva,

- obračun plaća i ostalih primanja lokalnih dužnosnika, službenika i namještenika,

upravnih tijela Grada te naknada članovima Gradskog vijeća i njegovih

radnih tijela te naknada članovima savjetodavnih tijela gradonačelnika,

- vođenje evidencije o dugotrajnoj imovini Grada,

- financijsko upravljanje i kontrole u skladu sa Zakonom o sustavu unutarnjih

financijskih kontrola u javnom sektoru,

- Zakon o fiskalnoj odgovornosti,

- javnu nabavu,

- ostale poslove sukladno posebnim popisima.

Unutar Upravnog odjela za financije i proračun kao ustrojstvena jedinica ustrojava se:

1. Odsjek za financije i proračun

Odsjek za financije i proračun obavlja poslove izrade i donošenja proračuna te izrade pripadajuće dokumentacije vezane za izradu i donošenje proračuna, poslove praćenja proračunskih prihoda proračuna, poslove izvršenja proračuna i poslove knjigovodstva i računovodstva proračuna, poslove utvrđivanja naplate i praćenja gradskih prihoda, poslove praćenja i realizacije proračunskih rashoda, poslove financijskog praćenja i nadzora nad financijskim poslovanjem korisnika gradskog proračuna, poslove vezane za financiranje rada mjesnih odbora, poslove pripreme financijske dokumentacije za prisilnu naplatu potraživanja, poslove vođenja propisanih evidencija, poslove koji se odnosi na financijsku operativu, poslove vođenja evidencije i izrađivanja izvješća o decentraliziranim sredstvima vatrogastva, poslove obračuna plaća i ostalih primanja zaposlenih te naknada članova predstavničkog tijela i njegovih radnih tijela i savjetodavnih tijela gradonačelnika, poslove vođenja evidencije o dugotrajnoj imovini Grada, poslove financijskog upravljanja i kontrole u skladu sa Zakonom o sustavu unutarnjih financijskih kontrola u javnom sektoru, poslove vezane za Zakon o fiskalnoj odgovornosti.

**III. SLUŽBENICI UPRAVNIH TIJELA**

**Članak 12.**

O prijmu u službu, rasporedu na radno mjesto te o drugim pravima i obvezama službenika kao i o prestanku službe odlučuje se rješenjem kojeg donosi pročelnik ili službena osoba kojoj je rješavanje o tome utvrđeno opisom poslova radnog mjesta, sukladno Pravilniku o unutarnjem redu upravnih tijela.

Službenici mogu biti raspoređeni na radna mjesta za koje ispunjavaju sve uvjete utvrđene zakonskim propisima i općim aktima.

**IV. UPRAVLJANJE**

**Članak 13.**

Pročelnici upravnih tijela odgovorni su za zakonit i pravodoban rad upravnih tijela, upravnih odjela i sl, kao i za izvršavanje poslova i zadataka iz njihove nadležnosti, sukladno zakonskim odredbama, drugim propisima, Statutu Grada Ivanić-Grada i ovoj Odluci.

**Članak 14.**

Odsjecima rukovode voditelji Odsjeka, a koji su pročelniku odgovorni za obavljanje poslova u Odsjeku.

**V. PRIJELAZNE I ZAVRŠNE ODREDBE**

**Članak 15.**

Pravilnikom o unutarnjem redu upravnih tijela uredit će se unutarnje ustrojstvo upravnih tijela, nazivi i opisi poslova radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad upravnih tijela u skladu sa Statutom Grada Ivanić-Grada i općim aktima Grada.

**Članak 16.**

Službenici upravnih tijela raspoređuju se na radna mjesta sukladno Pravilniku o unutarnjem redu upravnih tijela iz članka 15. ove Odluke.

Službenici upravnih tijela nastavljaju raditi na poslovima koje su obavljali na dan stupanja na snagu ove Odluke, a do donošenja rješenja o rasporedu sukladno Pravilniku o unutarnjem redu upravnih tijela iz članka 15. ove Odluke te ostvaruju pravo na plaću i ostala prava iz službe prema dotadašnjim rješenjima.

**Članak 17.**

Poslove dosadašnjih upravnih tijela koja su ukinuta preuzimaju upravna tijela ustrojena ovom Odlukom. Službenici dosadašnjih upravnih tijela koja su ukinuta, uključujući i pročelnike ukinutih upravnih tijela preuzimaju se u nova upravna tijela propisana ovom Odlukom.

**Članak 18.**

Stupanjem na snagu ove Odluke, gradonačelnik će za obavljanje poslova pročelnika upravnih tijela imenovati privremene pročelnike iz redova službenika upravnih tijela koji ispunjavaju zakonske uvjete za imenovanje, a do imenovanja pročelnika upravnih tijela putem javnog natječaja.

U roku od mjesec dana od dana stupanja na snagu ove Odluke, gradonačelnik će raspisati javni natječaj za imenovanje pročelnika upravnih tijela.

**Članak 19.**

Danom stupanja na snagu ove Odluke prestaje biti na snazi Odluka o ustrojstvu upravnih tijela Grada Ivanić-Grada (Službeni glasnik Grada Ivanić-Grada, broj 06/13 i 05/14).

**Članak 20.**

Ova Odluka stupa na snagu osmog dana od dana objave u Službenom Glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Odluka o Ustrojstvu upravnih tijela Grada Ivanić-Grada |
| **PRAVNI TEMELJ:** | Temeljem članka 35. točke 4., a svezi sa člankom 53. Zakona o lokalnoj o područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – ispravak) i članka 35. stavak 1. alineje 10., a u svezi sa člankom 72. stavkom 2. Statuta Grada Ivanić-Grada (Službeni glasnik Grada Ivanić-Grada, broj 2/14 i 02/18) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Odlukom o ustrojstvu upravnih tijela Grada Ivanić-Grada, mijenja se broj upravnih odjela, odnosno povećava se s dva na tri Odjela, sve sa svrhom povećanja učinkovitosti rada Gradske uprave i povećanja specijalizacije poslova koje Grad Ivanić-Grad obavlja u okviru svog samoupravnog djelokruga, a u skladu s člankom 53. Zakona o lokalnoj o područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – ispravak).

Dosadašnji Upravni odjel za financije, gospodarstvo, komunalne djelatnosti i prostorno planiranje dijeli se na dva upravna odjela i to Upravni odjel za financije i proračun i Upravni odjel za komunalno gospodarstvo, prostorno planiranje, gospodarstvo i poljoprivredu.

Unutar Upravnog odjela za lokalnu samoupravu, pravne poslove i društvene djelatnosti kao ustrojstvena jedinica ustrojavaju se:

1. Odsjek za poslove gradskog vijeća i gradonačelnika.
2. Odsjek za društvene djelatnosti
3. Odsjek za upravljanje imovinom Grada

Unutar Upravnog odjela za komunalno gospodarstvo, prostorno planiranje, gospodarstvo i poljoprivredu kao ustrojstvena jedinica ustrojava se:

1. Odsjek za komunalno gospodarstvo, komunalnu infrastrukturu i prostorno planiranje
2. Odsjek za gospodarstvo
3. Odsjek za poljoprivredu

Unutar Upravnog odjela za financije i proračun kao ustrojstvena jedinica ustrojava se:

1. Odsjek za financije i proračun

Nakon usvajanja ove Odluke gradonačelnik će donijeti Pravilnik o unutarnjem redu upravnih tijela Grada Ivanić-Grada te raspisati natječaje za imenovanje pročelnika upravnih odjela Grada Ivanić-Grada.

Sukladno članku 103. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj  [86/2008](http://www.iusinfo.hr/Publication/Content.aspx?Sopi=NN2008B86A2752&Ver=NN2008B86A2752), [61/2011](http://www.iusinfo.hr/Publication/Content.aspx?Sopi=NN2011B61A1354&Ver=NN2011B61A1354), [4/2018](http://www.iusinfo.hr/Publication/Content.aspx?Sopi=NN2018B4A139&Ver=NN2018B4A139), [96/2018](http://www.iusinfo.hr/Publication/Content.aspx?Sopi=NN2018B96A1853&Ver=NN2018B96A1853)) do donošenja pravilnika o unutarnjem redu i rasporeda na radna mjesta prema tom pravilniku, preuzeti službenici ukinutog upravnog odjela obavljaju poslove koje su do tada obavljali, odnosno druge poslove po nalogu pročelnika upravnog tijela, a pravo na plaću i ostala prava iz službe ostvaruju prema dotadašnjim rješenjima.