

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/19-01/2

URBROJ: 238/10-02-19-33

Ivanić-Grad, 04. srpnja 2019.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

PREDMET: Prijedlog Odluke o davanju suglasnosti trgovačkom društvu Vodoopskrba i odvodnja Zagrebačke županije d.o.o. za dugoročno zaduživanje kod Europske banke za obnovu i razvoj

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14, 01/18), Gradonačelnik Grada Ivanić-Grada, utvrdio je prijedlog

**Odluke**

**o davanju suglasnosti trgovačkom društvu**

**Vodoopskrba i odvodnja Zagrebačke županije d.o.o.**

**za dugoročno zaduživanje kod Europske banke za obnovu i razvoj**

Predlaže se predsjedniku Gradskoga vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskoga vijeća određuje se privremena pročelnica Upravnog odjela za lokalnu samoupravu, pravne poslove i društvene djelatnosti Tihana Vuković Počuč, dipl.iur.

S poštovanjem,

GRADONAČELNIK :

Javor Bojan Leš, dr. vet. med.

Na temelju članka 90. Zakona o proračunu (Narodne novine, broj 87/08, 136/121 i 15/15) i članka 35. Statuta Grada Ivanić-Grada (Službeni glasnik, broj 02/14 i 01/18), Gradsko vijeće Grada Ivanić-Grada, na svojoj . sjednici, održanoj dana \_\_. srpnja 2019. godine, donosi

**O D L U K U**

**o davanju suglasnosti trgovačkom društvu**

**Vodoopskrba i odvodnja Zagrebačke županije** **d.o.o.**

**za** **dugoročno zaduživanje kod Europske banke za obnovu i razvoj**

Članak 1.

Gradsko vijeća Grada Ivanić-Grada daje suglasnost trgovačkom društvu Vodoopskrba i odvodnja Zagrebačke županije d.o.o., Zagreb, Koledovčina ulica 1, za zaduživanje putem dugoročnog financijskog kredita kod Europske banke za obnovu i razvoj, One Exchange Square, London EC2A 2JN, United Kingdom, radi sufinanciranja ulaganja u sklopu projekta ''Regionalni vodoopskrbni sustav Zagrebačke županije – Zagreb istok'' i za sufinanciranje investicija predviđenih u sklopu projekta ''Projekt ulaganja u prikupljanje, odvodnju i pročišćavanje otpadnih voda na području aglomeracije Vrbovec'', pod sljedećim uvjetima:

|  |  |
| --- | --- |
|  | Osnovni uvjeti |
| Iznos i valuta | Do 9 milijuna EUR podijeljeno u 2 tranše   1. TRANŠA 1 u iznosu do 7 milijuna EUR za sufinanciranje ulaganja u projekt Regionalni vodoopskrbni sustav Zagrebačke županije-Zagreb istok 2. TRANŠA 2 u iznosu do 2 milijuna EUR za sufinanciranje ulaganja u "Projekt ulaganja u prikupljanje, odvodnju i pročišćavanje otpadnih voda na području aglomeracije Vrbovec" |
| Vrsta kredita | Kredit dugoročni - EUR |
| Namjena kredita | Sufinanciranje projekta "Regionalni vodoopskrbni sustav Zagrebačke županije – Zagreb istok – RVS" i "Projekt ulaganja u prikupljanje, odvodnju i pročišćavanje otpadnih voda na području aglomeracije Vrbovec" |
| Dinamika korištenja kredita | Temeljem zahtjeva za isplatom i to:   1. Iznosa ne manjim od 500.000 EUR za isplate Tranše 1. 2. Iznosa ne manjim od 250.000 EUR za isplate Tranše 2. |
| Ukupna kamatna stopa | Šestomjesečni EURIBOR + 1,40% |
| Rok i način otplate kredita | 9 godina uključujući do 2 godine počeka u polugodišnjim anuitetima i to 20. ožujka i 20. rujna svake godine do otplate |
| Naknada za odobrenje | 0,85% (76.500 EUR) |
| Naknada za nepovučena, a rezervirana sredstva | 0,1% tijekom prve godine, 0,5% nakon prve godine |
| Naknada za prijevremenu otplatu | Bez nakade |
| Instrumenti osiguranja kredita | 1. Zalog nad bankovnim računom trgovačkog društva Vodoopskrba i odvodnja Zagrebačke županije d.o.o. 2. Zadužnica 3. Ugovor o osiguranju novčane tražbine ustupanjem tražbine po osnovi osiguranja |

Članak 2.

Povrat kredita Tranša 1. za projekt ''Regionalni vodoopskrbi sustav Zagrebačke županije - Zagreb istok'' osigurava se iz naknade za razvoj na cjelokupnom vodoopskrbnom području javnog isporučitelja Vodoopskrba i odvodnja Zagrebačke županije d.o.o..

Povrat kredita Tranša 2. za projekt ''Projekt ulaganja u prikupljanje, odvodnju i pročišćavanje otpadnih voda na području aglomeracije Vrbovec'' osigurava se iz naknade za razvoj Grada Vrbovca.

Članak 3.

Ova Odluka stupa na snagu po dobivanju suglasnosti Ministra financija, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti trgovačkom društvu Vodoopskrba i odvodnja Zagrebačke županije d.o.o. za dugoročno zaduživanje kod Europske banke za obnovu i razvoj |
| **PRAVNI TEMELJ:** | Na temelju članka 90. Zakona o proračunu (Narodne novine, broj 87/08, 136/121 i 15/15) i članka 35. Statuta Grada Ivanić-Grada |
| **STRUČNA OBRADA:** | Upravni odjel za financije, gospodarstvo, komunalno gospodarstvo i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

**U travnju 2011. godine**, Vodoopskrba i odvodnja Zagrebačke županije d.o.o. i četiri komunalne tvrtke koje su tada obavljale djelatnost javne vodoopskrbe i javne odvodnje na projektnom području (Dukom d.o.o., Ivakop d.o.o., Zelinske komunalije d.o.o. i Komunalac Vrbovec d.o.o.) potpisali su **Sporazum o međusobnom sudjelovanju na projektu ''Regionalni vodoopskrbni sustav Zagrebačke županije – Zagreb Istok'' (u daljnjem tekstu: RVS Zagreb Istok).** Predmet Sporazuma je sudjelovanje svih potpisnika u svim fazama pripreme Projekta RVS Zagreb Istok u svrhu dobivanja financijskih sredstava za realizaciju projekta iz EU fondova. Kao nositelj pripreme Projekta određena je Vodoopskrba i odvodnja Zagrebačke županije d.o.o..

Zagrebačka županija; gradovi: Grad Dugo Selo, Grad Sveti Ivan Zelina, Grad Vrbovec i Grad Ivanić-Grad te općine: Općina Rugvica, Općina Križ, Općina Brckovljani, Općina Kloštar Ivanić, Općina Dubrava, Općina Gradec, Općina Farkaševac, Općina Preseka, Općina Bedenica i Općina Rakovec potpisali su **26. svibnja 2014. godine Pismo namjere o suradnji na provedbi projekta RVS Zagreb Istok**, kojim su preuzeli obvezu pripreme i provedbe predmetnog projekta u svrhu poboljšanja sustava vodoopskrbe na području istočnog dijela Zagrebačke županije, a koji će se prijaviti za sufinanciranje iz Kohezijskog fonda Europske unije, te se člankom 9. obvezali sklopiti posebni Ugovor o partnerstvu.

U vrijeme potpisivanja pisma namjere, na projektnom području isporučitelji vodnih usluga bila su trgovačka društva s ograničenom odgovornošću, registrirana za obavljanje djelatnosti vodoopskrbe i odvodnje kako slijedi:

1. Dukom d.o.o. za vodoopskrbu i odvodnju,
2. Komunalac Brckovljani d.o.o.,
3. Vodoopskrba i odvodnja Ivanić-Grad d.o.o.,
4. Odvodnja Ivanić-Grad d.o.o.,
5. Vodovod Zelina d.o.o. i
6. Vodoopskrba i odvodnja Vrbovec d.o.o..

Uz navedena trgovačka društva, djelovalo je i trgovačko društvo Vodoopskrba i odvodnja Zagrebačke županije d.o.o. koje je 2007. godine osnovala Zagrebačka županija u cilju provedbe projekta RVS – Zagreb istok.

Opći ciljevi koji će se postići projektom proizlaze iz strateških dokumenata i EU direktiva.

Direktiva o vodi za piće 1998/83/EZ – ovom Direktivom definira se standard kakvoće vode namijenjene za ljudsku potrošnju. Države članice Europske unije u obvezi su uskladiti se sa zahtjevima i ciljevima Direktive.

Temeljni ciljevi Direktive su:

* zaštita ljudskog zdravlja,
* piti/koristiti vodu tijekom čitavog života bez opasnosti od štetnih učinaka na zdravlje,
* osigurati da u vodi za piće nema mikroorganizama, parazita i tvari opasnih za ljudsko zdravlje.

Osnovni cilj ovog Projekta je usklađivanje područja s više od 50 osoba ili s potrošnjom vode većom od 10 m³/dan, te područja s komercijalnom ili javnom vodoopskrbom s manje od 50 osoba ili potrošnjom manjom od 10 m³/dan, sa zahtjevima Direktive o vodi za piće.

Na području istočnih dijelova Zagrebačke županije sustav vodoopskrbe je bio organiziran kroz četiri postojeća vodoopskrbna sustava kako slijedi:

1. Vodoopskrbni sustav „Dugo Selo“ – obuhvaća područje Grada Dugog Sela i općina Brckovljani i Rugvica; u okviru ovog sustava djeluju dva javna isporučitelja vodnih usluga i to: Dukom d.o.o. za vodoopskrbu i odvodnju i Komunalac Brckovljani d.o.o.

* sustav se temelji na dobavi vode iz vodocrpilišta „Petruševec“ koje se koristi i za potrebe opskrbe vodom istočnih dijelova Grada Zagreba. Uvođenje vode u sustav „Dugo Selo“ obavlja se uz priključenje na magistralni cjevovod „Sesvetski Kraljevec-Božjakovina“ na nekoliko mjesta gdje su interpolirani vodomjeri.

Pokrivenost uslugama vodoopskrbe je 98%, a priključenost 89%.

1. Vodoopskrbni sustav „Ivanić-Grad“ – obuhvaća područje Grada Ivanić-Grada i općina Kloštar Ivanić i Križ; u okviru ovog sustava djeluju dva javna isporučitelja vodnih usluga i to: Vodoopskrba i odvodnja Ivanić-Grad d.o.o. i Odvodnja Ivanić-Grad d.o.o.

Pokrivenost uslugama vodoopskrbe je 99%, a priključenost 70%.

1. Vodoopskrbni sustav „Sveti Ivan Zelina“ – obuhvaća područje Grada Svetog Ivana Zeline i Općine Bedenica – u okviru ovog sustava djeluje jedan isporučitelj vodnih usluga – Vodovod Zelina d.o.o..

Pokrivenost uslugama vodoopskrbe je 86%, a priključenost 65%.

1. Vodoopskrbni sustav „Vrbovec“ – obuhvaća područje Grada Vrbovca i općina: Dubrava, Farkaševac, Gradec, Preseka i Rakovec – u okviru ovog sustav djeluje jedan isporučitelj vodnih usluga – Vodoopskrba i odvodnja Vrbovec d.o.o.
2. Pokrivenost uslugama vodoopskrbe je 47%, a priključenost 29%.

Problemi na projektnom području mogu se svesti u sljedeće kategorije:

* nedovoljne količine pitke vode na projektnom području,
* neodgovarajuća kvaliteta pitke vode,
* veliki gubici vode,
* niska razina pokrivenosti i priključenosti,
* veliki broj javnih isporučitelja koji obavljaju djelatnost javne vodoopskrbe i javne odvodnje na projektnom području.

U **rujnu 2015**. godine potpisan je **Sporazum o zajedničkom korištenju dijelova vodoopskrbnog sustava za potrebe vodoopskrbe istočnog dijela Grada Zagreba i Zagrebačke županije** između Vodoopskrbe i odvodnje Zagrebačke županije d.o.o. i Vodoopskrbe i odvodnje d.o.o. Zagreb. Predmet sporazuma je zajedničko korištenje i održavanje vodoopskrbnih objekata u zajedničkom korištenju – magistralnog vodoopskrbnog cjevovoda Kosnica-Cerje, II. i III. etapa i vodospremnika „Cerje“ jer su navedeni objekti i projektirani za rješavanje pitanja vodoopskrbe istočnih dijelova Grada Zagreba i Zagrebačke županije.

Radi provođenja projekta RVS – Zagreb Istok bilo je potrebno trgovačko društvo Vodoopskrba i odvodnja Zagrebačke županije d.o.o., čiji je jedini član odnosno osnivač bila Zagrebačke županija, prilagoditi odredbama Zakona o vodama (''Narodne novine'', broj 153/09, 63/11, 130/11, 56/13 i 14/14) koji u članku 202. stavku 1. određuje da je javni isporučitelj vodnih usluga javne vodoopskrbe ili javne odvodnje trgovačko društvo u kojem sve udjele, odnosno dionice u temeljnom kapitalu imaju jedinice lokalne samouprave ili trgovačka društva u kojima sve udjele, odnosno dionice u temeljnom kapitalu izravno imaju jedinice lokalne samouprave, odnosno ustanova kojoj je osnivač jedinica lokalne samouprave.

S tim u vezi je tijekom **lipnja 2016. godine provedena statusna promjena pripajanja komunalnih trgovačkih društava s područja obuhvata projekta** (Dukom d.o.o., Vodoopskrba i odvodnja Vrbovec d.o.o., Vodoopskrba i odvodnja Ivanić-Grad d.o.o., Vodovod Zelina d.o.o., Odvodnja Ivanić-Grad d.o.o. i Komunalac Brckovljani d.o.o.) **trgovačkom društvu Vodoopskrba i odvodnja Zagrebačke županije d.o.o.,** po prethodno donesenim odgovarajućim odlukama Skupštine Zagrebačke županije, gradskih i općinskih vijeća te nadležnih tijela navedenih trgovačkih društava, čime se osigurao institucionalni okvir za aplikaciju projekta, odnosno otklonila posljednja prepreka za njegovu realizaciju.

Operativni program Konkurentnost i kohezija 2014.-2020.– Republika Hrvatska je navedeni program donijela u suradnji s Europskom komisijom krajem 2014. godine. Cilj programa je investiranje u prioritetne sektore u području zaštite okoliša (očuvanje kvalitete pitke vode, pročišćavanje otpadnih voda i postupanje s otpadom).

Projekt ''Regionalni vodoopskrbni sustav Zagrebačke županije – Zagreb Istok'' je uključen u tematski cilj broj 06 – „Očuvanje i zaštita okoliša i promocija učinkovitosti resursa – investicijski prioritet br. 6ii ''Ulaganje u sektor vodnoga gospodarstva'', odnosno u specifični cilj 6ii1 **''**Poboljšanje javnog vodoopskrbnog sustava u svrhu osiguranja kvalitete i sigurnosti opskrbe pitkom vodom“, čiji je glavni rezultat osiguravanje dovoljnih količina kvalitetne pitke vode i povećanje stope priključenosti stanovništva na sustave javne vodoopskrbe.

Specifični cilj 6ii1 trebao bi proizvesti sljedeće rezultate:

* osigurati dovoljne količine kvalitetne pitke vode na projektnom području,
* povećati stope priključenosti stanovništva na sustav javne vodoopskrbe,
* povećati učinkovitost sustava javne vodoopskrbe kroz smanjenje gubitaka u sustavu.

Gore navedeni rezultati planiraju se ostvariti kroz sljedeće aktivnosti i mjere:

* uspostavom jedinstvenog regionalnog sustava javne vodoopskrbe s jednim javnim isporučiteljem vodnih usluga na čitavom području (Vodoopskrba i odvodnja Zagrebačke županije d.o.o.),
* izgradnjom budućeg vodocrpilišta Kosnica, izgradnjom oko 315 km nove vodoopskrbne mreže i rekonstrukcijom oko 110 km postojeće vodoopskrbne mreže; povećanjem povezanosti vodoopskrbne mreže; smanjenjem gubitaka; otkrivanjem i eliminiranjem istjecanja; jačanjem pouzdanosti i učinkovitosti u radu sustava javne vodoopskrbe,
* ulaganjem u opremu za mjerenja i kontrolu u sustavima javne vodoopskrbe,
* povećanjem učinkovitosti javnih isporučitelja vodnih usluga s ciljem postizanja i održavanja održivosti u financijskom i tehničko-tehnološkom smislu s ciljem uspostave jedinstvenog isporučitelja koji bi pružao usluge javne vodoopskrbe, javne odvodnje i pročišćavanja otpadnih voda.

CILJEVI PROJEKTA:

1. Na sustavu javne vodoopskrbe izgradit će se vodocrpilište Kosnica (Q = 450 l/s), 9 novih crpnih stanica, rekonstruirat će se jedna crpna stanica, izgradit će se 6 hidrostanica i 5 vodotornjeva, jedna vodosprema i 8.934 kućnih priključaka; izgradit će se oko 315 km novih cjevovoda i rekonstruirati oko 110 km postojeće vodoopskrbne mreže.

***Fizički pokazatelji***

|  |  |
| --- | --- |
| **FINANCIJSKI POKAZATELJI** |  |
| *REKONSTRUKCIJE CJEVOVODA* | 108.152 m |
| *IZGRADNJA NOVIH CJEVOVODA* | 316.222 m |
| *IZGRADNJA OBJEKATA* |  |
| Vodocrpilište Kosnica | 1 kom |
| Crpne/hidrostanice nove | 15 kom |
| Crpna stanica rekonstrukcija | 1 kom |
| Vodotoranj | 5 kom |
| Izgradnja kućnih priključaka | 8.934 kom |

1. Smanjit će se gubici vode za 36%, odnosno s 26,6% na ukupno 18%.

***Pokazatelji smanjenja gubitaka vode***

|  |  |  |
| --- | --- | --- |
| **Područje** | **Postojeće stanje 2016. g.** | **Stanje nakon izgradnje projekta 2021. g.** |
| *VODOOPSKRBNI SUSTAV*  *DUGO SELO* | 38,0% | 21,6% |
| *VODOOPSKRBNI SUSTAV VRBOVEC* | 23,2% | 16,7% |
| *VODOOPSKRBNI SUSTAV*  *IVANIĆ-GRAD* | 20,1% | 17,5% |
| *VODOOPSKRBNI SUSTAV*  *SVETI IVAN ZELINA* | 26,6% | 18,0% |
| ***UKUPNO SVI SUSTAVI*** | **29,2%** | **18,6%** |

1. Povećat će se broj stanovnika s pristupom na sustav javne vodoopskrbe za 30.012 stanovnika. Priključenost stanovništva na projektnom području će se povećati s postojećih 64,13% na 90,73%, što predstavlja 41,5% povećanja priključenosti krajem projekta u 2021. godini, kada se očekuje puni komercijalni početak projekta.

***Pokazatelji pokrivenosti i priključenosti u % za 2016. g. i 2021. g.***

|  |  |  |  |
| --- | --- | --- | --- |
| **Godine** | **2016. g.** | **2021. g.** | **Rezultati:** |
| ***% Pokrivenosti sustavom ukupno*** | ***82,49%*** | ***95,94%*** | **16,3%** |
| VODOOPSKRBNI SUSTAV DUGO SELO | 97,96% | 98,53% | 0,6% |
| VODOOPSKRBNI SUSTAV VRBOVEC | 46,76% | 89,04% | 90,4% |
| VODOOPSKRBNI SUSTAV IVANIĆ GRAD | 98,00% | 98,00% | 0,0% |
| VODOOPSKRBNI SUSTAV SVETI IVAN ZELINA | 86,16% | 98,97% | 14,9% |
| ***% Priključenosti sustavom ukupno*** | ***64,13%*** | ***90,73%*** | **41,5%** |
| VODOOPSKRBNI SUSTAV DUGO SELO | 88,84% | 98,53% | 10,9% |
| VODOOPSKRBNI SUSTAV VRBOVEC | 29,51% | 81,52% | 176,2% |
| VODOOPSKRBNI SUSTAV IVANIĆ GRAD | 70,03% | 90,68% | 29,5% |
| VODOOPSKRBNI SUSTAV SVETI IVAN ZELINA | 64,92% | 91,05% | 40,2% |
| ***Ukupni broj priključenih stanovnika*** | ***68.291*** | ***98.303*** | **30.012** |
| VODOOPSKRBNI SUSTAV DUGO SELO | 29.046 | 33.015 | 3.969 |
| VODOOPSKRBNI SUSTAV VRBOVEC | 8.403 | 23.481 | 15.078 |
| VODOOPSKRBNI SUSTAV IVANIĆ GRAD | 19.484 | 25.664 | 6.180 |
| VODOOPSKRBNI SUSTAV SVETI IVAN ZELINA | 11.358 | 16.143 | 4.785 |

Projektom RVS Zagreb Istok formirat će se jedinstveni vodoopskrbni sustav koji će u tehničkom smislu ujediniti postojeće podsustave, a što obuhvaća:

* međusobno povezivanje svih postojećih sustava istočnog dijela Zagrebačke županije u jedinstveni RVS Zagrebačke županije – Zagreb Istok,
* izgradnju novog vodocrpilišta Kosnica, kapaciteta 450 l/s, koje će zadovoljavati sve potrebe za vodom na projektnom području s pripadajućim magistralnim i spojnim cjevovodima; sve razlike u ukupno zahvaćenim količinama vode i količinama isporučene vode prema postojećim sustavima isporučivat će se po cijeni koja osigurava puni povrat troškova, a uključuje održavanje i pogon Kosnice i amortizaciju objekata na Kosnici,
* rekonstrukciju kritičnih dionica na postojećim podsustavima,
* izgradnju novih magistralnih cjevovoda i distributivne mreže u svim područjima koja nemaju izgrađen sustav javne vodoopskrbe, a koja podliježu zahtjevima Direktive 1998/83/EZ,
* postojeća vodocrpilišta i smjerovi dobave vode iz susjednih vodoopskrbnih sustava se stavljaju izvan svakodnevnog pogona, vrši se njihova prenamjena u rezervna izvorišta, odnosno rezervne smjerove dobave pitke vode u slučaju eventualnih havarija.

Glavni dijelovi Projekta RVS Zagreb Istok su:

1. Vodocrpilište Kosnica

Lokacija planiranog vodocrpilišta Kosnica je na desnoj obali rijeke Save, sjeveroistočno od priključenja Radničke ceste na gradsku obilaznicu, između naselja Velika Kosnica i Novaki Ščitarjevski.

Pojedinačni kapacitet zdenaca je Q ≈ 150 l/s, tako da bi ukupni kapacitet vodocrpilišta bio Q ≈ 450 l/s. Osim zdenaca, potrebno je izgraditi glavne objekte crpilišta, sabirni bazen s izlaznom crpnom stanicom te zgradu za dezinfekciju. Ostali objekti crpilišta su: interna prometnica i platoi, objekti odvodnje objekata i prometnice, transformatorske stanice (ulazna i dvije crpilišne), rasvjeta i ostale instalacije.

Odlukom Vlade Republike Hrvatske koncesija za zahvaćanje voda za potrebe javne vodoopskrbe dodijeljena je Vodoopskrbi i odvodnji Zagrebačke županije d.o.o. na rok od 30 godina u srpnju 2011. godine (''Narodne novine'', broj 80/11).

1. Osnovni dobavni sustav – magistralni vodoopskrbni cjevovodi

Osnovni dobavni sustav predviđa izgradnju magistralnih vodoopskrbnih cjevovoda Kosnica – Hruščica, Sesvetski Kraljevec – Božjakovina i Cerje – Vukovje s odvojcima prema naselju Donja Zelina i industrijskoj zoni Sveta Helena. Ukupna duljina je oko 27,7 km.

1. Vodoopskrbni sustav Dugo Selo

Obuhvaća rekonstrukciju 47.949 m vodoopskrbne mreže, dogradnju nove mreže ukupne duljine 1.548 m, dimenzija DN 110 mm – DN 300 mm, izgradnju crpnih stanica „Kozinščak“ i „Domobranska“.

1. Vodoopskrbni sustav Ivanić-Grad

Obuhvaća rekonstrukciju 45.579 m vodoopskrbne mreže, dogradnju nove mreže ukupne duljine 2.686 m, dimenzija DN 110 mm – DN 350 mm i izgradnju precrpne stanice „Kloštar Ivanić“.

1. Vodoopskrbni sustav Sveti Ivan Zelina

Obuhvaća rekonstrukciju 5.374 m vodoopskrbne mreže i izgradnju 61.387 m nove vodoopskrbne mreže, dimenzija DN 63 mm – DN 250 mm, te izgradnju 7 komada precrpnih/hidro stanica.

1. Vodoopskrbni sustav Vrbovec

Obuhvaća rekonstrukciju 9.250 m vodoopskrbne mreže i izgradnju 220.804 m nove vodoopskrbne mreže, dimenzija DN 63 mm – DN 225 mm, izgradnju 5 precrpnih stanica, izgradnju 5 vodotornjeva, rekonstrukciju elektro – strojarskog dijela precrpne stanice „Lonja“.

1. Oprema za održavanje

Nabava opreme uključuje nabavu 2 kombinirana bagera – rovokopača, 1 vibronabijač, 2 transportna vozila do 3,5 t nosivosti, 2 vozila za prijevoz radnika i materijala i 4 autocisterne za vodu minimalnog kapaciteta 1000 L.

1. Nadzorno-upravljački sustav

Uključuje izgradnju nadzorno-upravljačkog sustava u okviru čitavog projekta.

Studijom izvodljivosti planirana je provedba projekta kroz Plan nabave kako slijedi:

1. Radovi na izgradnji vodocrpilišta Kosnica i spojnog magistralnog cjevovoda „Kosnica-Hruščica“,
2. Radovi na izgradnji osnovnog dobavnog sustava,
3. Radovi na izgradnji i rekonstrukciji vodoopskrbnih cjevovoda i pripadnih objekata (pre/crpne stanice, hidrostanice, priključci) na vodoopskrbnom području Dugo Selo,
4. Radovi na izgradnji i rekonstrukciji vodoopskrbnih cjevovoda i pripadnih objekata (pre/crpne stanice, hidrostanice, priključci) na vodoopskrbnom području Ivanić-Grad,
5. Radovi na izgradnji i rekonstrukciji vodoopskrbnih cjevovoda i pripadnih objekata (pre/crpne stanice, hidrostanice, priključci) na vodoopskrbnom području Sveti Ivan Zelina,
6. Radovi na izgradnji i rekonstrukciji vodoopskrbnih cjevovoda i pripadnih objekata (vodotornjevi, pre/crpne stanice, priključci) na vodoopskrbnom području Vrbovec,
7. Radovi na izgradnji nadzorno-upravljačkog sustava,
8. Nabava opreme za održavanje sustava,
9. Nabava usluga nadzora nad provođenjem projekta,
10. Nabava usluga mjera vidljivosti i promidžbe,
11. Nabava usluga upravljanja projektom.

U okviru Studije izvodljivosti izrađena je analiza potreba za vodom s ciljem određivanja ukupnih potrebnih količina vode za piće. Proračun je izrađen na temelju podataka o fakturiranim količinama pitke vode prikupljenih od javnih isporučitelja vodnih usluga na projektnom području.

Prema raspoloživim podacima nadležnih javnih isporučitelja vodnih usluga na projektnom području, ukupne fakturirane količine vode u 2015. godini za potrebe kućanstava su iznosile 2.482.868 m³/god, a za gospodarstvo iznose 1.386.659 m³/god, odnosno sveukupno 3.869.527 m³/god. Sveukupna zahvaćena/kupljena količina, zbog gubitaka na sustavu od 29%, iznosi 5.467.681 m³/god.

Sukladno gore navedenom, ukupne potrebe za pitkom vodom na kraju planskog razdoblja (2045. godine) na području RVS Zagreb Istok za kategoriju kućanstva iznosi 4.212.184 m³/god, za gospodarstvo 2.516.668 m³/god, odnosno sveukupno 6.728.852 m³/god. Sveukupna zahvaćena količina vode, zbog gubitaka na sustavu od 18%, iznosi 8.255.175 m³/god.

***Bilanca potreba za vodom za RVS Zagreb Istok (2015. i 2045. godina)***

|  |  |  |  |
| --- | --- | --- | --- |
|  |  | **2015** | **2045** |
| Fakturirane količine (kućanstva + privreda) | m3/god. | 3.869.527 | 6.728.851 |
| Zahvaćene / kupljene količine | m3/god. | 5.467.681 | 8.255.175 |
| Gubitak | m3/god. | 1.598.154 | 1.526.323 |
| (u postotku zahvaćene vode) | % | 29% | 18% |
| (u postotku fakturirane vode) | % | 41% | 23% |
| Srednje dnevne količine | m3/dan | 14.980 | 22.617 |
| Qmax.dan | l/s | 246 | 374 |
| Potreban kapacitet | l/s | 296 | 449 |

Jedan od glavnih ciljeva projekta RVS Zagreb Istok je regionalizacija područja istočnog dijela Zagrebačke županije što podrazumijeva:

1. formiranje jedinstvenog javnog isporučitelja vodnih usluga osnovanog od strane svih jedinica lokalne samouprave na projektnom području sukladno odredbama Zakona o vodama (članak 202.) s ciljem:

* optimalizacije i racionalizacije poslovanja što će rezultirati nižim troškovima poslovanja i u konačnici nižom cijenom vodnih usluga,
* usklađivanja sa Strategijom upravljanja vodama i Zakonom o vodama vezano uz uvjete koje mora zadovoljiti uslužno područje radi osiguranja tehničko-tehnološkog jedinstva građevina javne vodoopskrbe od izvorišta do krajnjeg korisnika i isporuke vode namijenjene ljudskoj potrošnji od najmanje 2 milijuna m³ godišnje;

1. formiranje jedinstvene cijene pitke vode na čitavom području RVS Zagreb Istok kako bi se vodne usluge pružale pod nediskriminirajućim i socijalno prihvatljivim uvjetima;
2. ispunjavanje zakonske obveze propisane Zakonom o vodama iz koje proizlazi da komunalne tvrtke koje pružaju usluge javne vodoopskrbe i javne odvodnje moraju iz svog poslovanja isključiti sve druge komunalne djelatnosti;
3. ispunjavanje uvjeta iz Pravilnika o posebnim uvjetima za obavljanje djelatnosti javne vodoopskrbe;
4. pripremu tehničke i financijske dokumentacije kako bi se mogla osigurati sredstva za sufinanciranje iz Kohezijskog fonda EU.

Studijom izvodljivosti predviđeno je da će krajnji korisnik projekta i pravni subjekt odgovoran za provedbu projekta biti trgovačko društvo Vodoopskrba i odvodnja Zagrebačke županije d.o.o., društvo koje je nastalo na način da su se postojećem trgovačkom društvu Vodoopskrba i odvodnja Zagrebačke županije d.o.o. pripojili gore navedeni javni isporučitelji vodnih usluga.

***Pregled investicijskih ulaganja (HRK)***

| **broj** | **Opis** | **Investicijska vrijednosti (Hrk)** |
| --- | --- | --- |
|
|  |
| ***1*** | ***OSNOVNI DOBAVNI SUSTAV*** | ***116.009.060*** |
|  | Kosnica - Cerje (Hruščica) | 45.470.000 |
|  | Sesvetski Kraljevec - Božjakovina | 36.285.660 |
|  | Cerje - Vukovje - Sv. Helena | 34.253.400 |
| ***2*** | ***VODOCRPILIŠTE KOSNICA - 450 l/s*** | ***30.826.000*** |
|  | Građevinski dio | 8.285.000 |
|  | Elektrostrojarski dio | 19.341.000 |
|  | Projektna dokumentacija | 1.200.000 |
|  | Probni rad | 2.000.000 |
| ***3*** | ***VODOOPKRBNI SUSTAV DUGO SELO*** | ***69.138.350*** |
|  | *REKONSTRUKCIJE CJEVOVODA* | *61.433.652* |
|  | *IZGRADNJA NOVIH CJEVOVODA* | *2.244.600* |
|  | *IZGRADNJA OBJEKATA* | *2.572.963* |
|  | *IZGRADNJA KUĆNIH PRIKLJUČAKA* | *2.887.134* |
| ***4*** | ***VODOOPKRBNI SUSTAV VRBOVEC*** | ***228.326.306*** |
|  | *REKONSTRUKCIJE CJEVOVODA* | *12.210.000* |
|  | *IZGRADNJA NOVIH CJEVOVODA* | *186.505.960* |
|  | *IZGRADNJA OBJEKATA* | *15.736.901* |
|  | *IZGRADNJA KUĆNIH PRIKLJUČAKA* | *13.873.445* |
| ***5*** | ***VODOOPKRBNI SUSTAV SVETI IVAN ZELINA*** | ***62.163.771*** |
|  | *REKONSTRUKCIJE CJEVOVODA* | *7.917.120* |
|  | *IZGRADNJA NOVIH CJEVOVODA* | *44.202.890* |
|  | *IZGRADNJA OBJEKATA* | *5.688.272* |
|  | *IZGRADNJA KUĆNIH PRIKLJUČAKA* | *4.355.488* |
| ***6*** | ***VODOOPKRBNI SUSTAV IVANIĆ GRAD*** | ***82.470.435*** |
|  | *REKONSTRUKCIJE CJEVOVODA* | *70.253.124* |
|  | *IZGRADNJA NOVIH CJEVOVODA* | *5.157.120* |
|  | *IZGRADNJA OBJEKATA* | *1.373.903* |
|  | *IZGRADNJA KUĆNIH PRIKLJUČAKA* | *5.686.288* |
| ***7*** | ***NADZORNO UPRAVLJAČKI SUSTAV REGIONALNOG VODOOPSKRBNOG SUSTAVA ZAGREBAČKE ŽUPANIJE - ZAGREB ISTOK*** | ***8.163.060*** |
| ***1-7*** | ***UKUPNO RADOVI*** | ***597.096.982*** |
| ***8*** | ***Oprema za održavanje*** | ***7.250.000*** |
| ***9*** | ***NADZOR NAD RADOVIMA*** | ***16.158.270*** |
| ***10*** | ***UPRAVLJANJE PROJEKTOM*** | ***15.650.896*** |
| ***11*** | ***VIDLJIVOST I PROMIDŽBA*** | ***1.215.000*** |
| ***12*** | ***IMOVINSKO PRAVNI ODNOSI*** | ***6.000.000*** |
|  |  |  |
| ***13*** | ***UKUPNA INVESTICIJA*** | ***643.371.147*** |
| ***14*** | ***UKUPNA INVESTICIJA S NEPREDVIĐENIM TROŠKOVIMA*** | ***707.108.262*** |
| 15 | PDV -25% | 176.777.065 |
| ***16=14+15*** | ***UKUPNA INVESTICIJA S PDV*** | ***883.885.327*** |

**Financiranje projekta:**

Projekt se financira sredstvima iz Operativnog programa Konkurentnost i kohezija 2014.-2020.. Ukupna vrijednost Projekta (s PDV-om) iznosi **883.885.327,00 kn,** odnosno **707.108.262,00 kn bez PDV-a.** Troškovi PDV-a nisu prihvatljivi troškovi za financiranje putem navedenog Operativnog programa.

**Omjer sufinanciranja iz Kohezijskog fonda:**

1. EU – 68,4412658%, Nacionalna komponenta:
2. Državni proračun, HV i ViOZŽ – 31,5587342 %

Ministarstvo zaštite okoliša i energetike donijelo je **Odluku o financiranju iz fondova Europske unije za projekt ''Regionalni vodoopskrbni sustav Zagrebačke županije – Zagreb Istok'' – KK.06.4.1.03.0001, KLASA: 911-01/17-01/17, URBROJ: 517-12-18-12 od 3. travnja 2018**. god. kojom se odobrava financiranje projekta bespovratnim sredstvima iz fondova Europske unije u iznosu maksimalno 483.953.845,00 HRK odnosno 68,4412658% iznosa prihvatljivih troškova.

Temeljem gornje Odluke, Ministarstvo zaštite okoliša i energetike kao posredničko tijelo razine 1; Hrvatske vode kao posredničko tijelo razine 2 i ViOZŽ kao korisnik bespovratnih sredstava iz fondova, sklopili su dana 17. svibnja 2018. god., **Ugovor o dodjeli bespovratnih sredstava-KK.06.4.1.03.0001**, kojim se Korisniku dodjeljuju bespovratna sredstva u svrhu provedbe projekta ''Regionalni vodoopskrbni sustav Zagrebačke županije – Zagreb Istok'' u iznosu od **483.953.845,00 kn,** što je najviši mogući iznos sufinanciranja ukupno procijenjene vrijednosti prihvatljivih izdataka Projekta.

Istoga dana (17. svibnja 2018. god.) potpisan je između istih ugovornih strana i **Ugovor o sufinanciranju predmetnog projekta** koji se odnosi na sufinanciranje prihvatljivih troškova Projekta u ukupnom iznosu do **223.154.417,00 kn** (nacionalna komponenta) na sljedeći način:

* Ministarstvo zaštite okoliša i energetike – **89.261.764,00 kn (40%)**
* Hrvatske vode – **89.261.764,00 kn (40%)**
* ViOZŽ – **44.630.883,00 kn (20%) - kredit**

Dana 18. listopada 2018. god. sklopljen je, između ViOZŽ-a kao isporučitelja vodne usluge; gradova: Grad Dugo Selo, Grad Sveti Ivan Zelina, Grad Vrbovec i Grad Ivanić-Grad i općina: Općina Rugvica, Općina Križ, Općina Brckovljani, Općina Kloštar Ivanić, Općina Dubrava, Općina Gradec, Općina Farkaševac, Općina Preseka, Općina Bedenica i Općina Rakovec kao partnera na provedbi projekta, **Ugovor o partnerstvu na projektu ''Regionalni vodoopskrbni sustav Zagrebačke županije – Zagreb Istok''**, kojim se u bitnom definiraju prava i obveze ugovornih strana vezano za realizaciju Projekta.

**Provedeni postupci javne nabave i sklopljeni ugovori:**

1. **Radovi na** i**zgradnji Vodocrpilišta Kosnica** kapaciteta Q ≈ 450 l/s  (procijenjena  vrijednost 30.826.000,00 HRK)

Postupak u tijeku.

1. **Radovi na izgradnji osnovnog dobavnog sustava** koji obuhvaćaju izgradnju migistralnih cjevovoda Kosnica – Cerje (Hruščica), Sesvetski Kraljevec – Božjakovina te Cerje – Vukovje – Sv. Helena ukupne duljine 27.7 km (procijenjena vrijednost 116.009.060,00 HRK)

Postupak je u tijeku.

1. **Radovi na izgradnji i rekonstrukciji vodoopskrbnih cjevovoda i pripadnih objekata na vodoopskrbnom području Dugo Selo** koji obuhvaćaju rekonstrukciju 47.9 km mreže, izgradnju 1.5 km mreže i 2 crpne stanice(procijenjena vrijednost 69.138.350,00 HRK)

Postupak je u tijeku, donesena je odluka o odabiru.

1. **Radovi na izgradnji i rekonstrukciji vodoopskrbnih cjevovoda i pripadnih objekata na vodoopskrbnom području Vrbovca** koji obuhvaćaju rekonstrukciju 9.3 km mreže i 1 crpne stanice, izgradnju 222.8 km mreže, 5 crpnih stanica i 5 vodotornjeva(procijenjena vrijednost 228.326.306,00 HRK)

Postupak je u tijeku.

1. **Radovi na izgradnji i rekonstrukciji vodoopskrbnih cjevovoda i pripadnih objekata na vodoopskrbnom području Ivanić Grada** koji obuhvaćaju rekonstrukciju 45.6 km mreže, izgradnju 2.7 km mreže i 1 crpne stanice (procijenjena vrijednost 82.470.435,00 HRK)

Potpisan ugovor sa Zajednicom ponuditelja Elektrocentar Petek d.o.o., Kapitel d.o.o. i Cvipek d.o.o. 30.05.2019. god.

1. **Radovi na** **izgradnji i rekonstrukciji vodoopskrbnih cjevovoda i pripadnih objekata na vodoopskrbnom području Svetog Ivana Zeline** koji obuhvaćajurekonstrukciju 5.4 km mreže**,** izgradnju 61.4 km mreže i 7 crpnih stanica(procijenjena vrijednost 62.163.771,00 HRK)

Postupak je u tijeku.

1. **Radovi za** **nadzorno upravljački sustav** (procijenjena vrijednost 8.163.060,00 HRK)

U tijeku je izrada natječajne dokumentacije.

1. **Oprema za održavanje** (procijenjena vrijednost 7.250.000,00 HRK)

U tijeku je izrada natječajne dokumentacije.

1. **Nadzor nad radovima** (procijenjena vrijednost 16.158.270,00 HRK)

Postupak je u tijeku.

1. **Upravljanje projektom** (procijenjena vrijednost 10.299.564,00 HRK)

Postupak je u tijeku.

1. **Vidljivost i promidžba** (procijenjena vrijednost 1.215.000,00 HRK)

Dana 31.08.2018. god. potpisan je ugovor sa izvršiteljem usluge Projekt jednako razvoj d.o.o..

**Projekt ulaganja u prikupljanje, odvodnju i pročišćavanje otpadnih voda na području aglomeracije Vrbovec"**

* Projekt zaokružuje tehničko-tehnološku cjelinu sukladno zahtjevima EU direktiva u sektoru vodno-komunalne infrastrukture te je kao cjelovit projekt ekonomski prihvatljiv za sufinanciranje sredstvima EU programa
* Projekt je na listi strateških investicijskih projekata Republike Hrvatske

1. **Cilj projekta:**

* usklađenost projekta sa ciljevima OPKK 2014 - 2020
* osigurati pročišćavanje prikupljenih otpadnih voda u skladu s Hrvatskim propisima i propisima Europske Unije
* poboljšati stanje vodnih tijela na području aglomeracije
* povećanje priključenosti stanovništva na javni sustav odvodnje
* zaštita i poboljšanje kvalitete podzemnih voda

1. **Financiranje projekta:**

Prema izračunu sredstava EU, od ukupnog troška ulaganja koja iznose **151,4** milijuna kuna, **101,5** milijuna ili 67,07% će se financirati iz potpore EU-a, a preostali dio od **49,9** milijuna kuna ili 32,93% bit će raspodijeljen na tri dijela između komunalnog društva Vodoopskrba i odvodnja Zagrebačke županije d.o.o., Hrvatskih voda te Republike Hrvatske.

Tablica izvora financiranja je dana u sljedećem prikazu (u tisućama kuna):

|  |  |  |  |  |  |  |  |
| --- | --- | --- | --- | --- | --- | --- | --- |
| **IZVOR FINANCIRANJA S PROJEKTOM** | **2018** | **2019** | **2020** | **Ukupno u kunama** | **Ukupno u eurima** | **Udio u %** | **Udio u %** |
| **Pomoć Zajednice** | **40.692** | **35.277** | **25.563** | **101.532** | **13.359** | **67,07%** |  |
| EU Fond | 40.692 | 35.277 | 25.563 | 101.532 | 13.359 | 67,07% |  |
| **Doprinos domaćeg javnog sektora** | **19.979** | **17.321** | **12.551** | **49.852** | **6.559** | **32,93%** | **100,00%** |
| Lokalna razina (VIOZŽ d.o.o.) | 188 | 163 | 118 | 470 | 62 | 0,31% | 0,94% |
| Kredit | 3.807 | 3.301 | 2.392 | 9.500 | 1.250 | 6,28% | 19,06% |
| Hrvatske vode | 7.992 | 6.928 | 5.021 | 19.941 | 2.624 | 13,17% | 40,00% |
| Republika Hrvatska | 7.992 | 6.928 | 5.021 | 19.941 | 2.624 | 13,17% | 40,00% |
| **Ukupna financijska sredstva** | **60.671** | **52.598** | **38.115** | **151.384** | **19.919** | **100,00%** |  |

1. **Projektna dokumentacija:**

U okviru projekta izrađena je projektna dokumentacija (idejni i glavni projekti) temeljem kojih su ishođene 4 lokacijske i 4 građevinske dozvole. Za UPOV Vrbovec izrađen je idejni projekt za koji se ne ishodi lokacijska dozvola jer su čestice u vlasništvu VIOZŽ-a. Građevinska dozvola će se ishoditi prema FIDIC žutoj knjizi.

Za područje obuhvata Projekta izrađen je i Elaborat zaštite okoliša.

1. **Projekt uključuje:**

* izgradnju novih gravitacijskih kolektora u duljini od 45.893 m,
* izgradnju novih tlačnih cjevovoda u duljini od 10.968 m,
* izgradnju 18 novih crpnih stanica,
* izgradnju 1.460 kom novih priprema za kućne priključke (za oko 4.950 stanovnika),
* izgradnju UPOV – a 3. stupnja pročišćavanja, kapaciteta 12.200 ES i potrebne infrastrukture (pristupni put, dovod vode, plina i električne struje),
* na lokaciji UPOV -a aglomeracije Vrbovec izgradnju objekta za solarno sušenje mulja.

1. **Javna nabava:**

Projektom je predviđeno provođenje 7 postupaka javne nabave kako slijedi:

* Nabava radova za sustav Vrbovec: Odvodni kolektor od lokacije UPOV-a Vrbovec do ispusta u rijeku Lonju
* Nabava radova za sustav Vrbovec: Proširenje postojeće mreže odvodnje izgradnjom nove kanalizacijske mreže i pripadajućih objekata grada Vrbovca i naselja: Brčevec, Celine, Cerje, Greda, Lonjica, Lovrečka Varoš, Luka, Martinska Ves, Naselje Stjepana Radića, Novo Selo, Prilesje, Savska Cesta, Topolovec, Vrbovečki Pavlovec
* Nabava radova za UPOV Vrbovec
* Nabava usluga upravljanja projektom
* Nabava usluga nadzora nad radovima
* Nabava usluga provedbe mjera vidljivosti i promidžbe
* Nabava opreme

Studijom izvodljivosti predviđeno je, između ostalog, da će Vodoopskrba i odvodnja Zagrebačke županije d.o.o., kao krajnji korisnik projekta i pravni subjekt odgovoran za provedbu Projekta, osigurati sredstva za sufinanciranje ''lokalne'' komponente preko kredita.

S tim u vezi, a na temelju potpisanog Mandatnog pisma Europske banke za obnovu i razvoj

sa sjedištem u One Exchange Square, London EC2A 2JN, Ujedinjeno Kraljevstvo za HRVATSKA-PROJEKT VODOOPSKRBE ZAGREBAČKE ŽUPANIJE; EBRD PROJEKT BROJ 489, pristupilo se izradi Ugovora o kreditu između t.d. Vodoopskrba i odvodnja Zagrebačke županije d.o.o., Zagreb, Koledovčina ulica 1, za zaduživanje putem dugoročnog financijskog kredita kod Europske banke za obnovu i razvoj, radi sufinanciranja ulaganja u sklopu projekta ''Regionalni vodoopskrbni sustav Zagrebačke županije – Zagreb Istok'' i za sufinanciranje investicija predviđenih u sklopu projekta ''Projekt ulaganja u prikupljanje, odvodnju i pročišćavanje otpadnih voda na području aglomeracije Vrbovec''.

**Uvjeti kredita:**

|  |  |
| --- | --- |
|  | Osnovni uvjeti |
| Iznos i valuta | Do 9 milijuna EUR podijeljeno u 2 tranše   1. TRANŠA 1 u iznosu do 7 milijuna EUR za sufinanciranje ulaganja u projekt Regionalni vodoopskrbni sustav Zagrebačke županije-Zagreb Istok 2. TRANŠA 2 u iznosu do 2 milijuna EUR za sufinanciranje ulaganja u "Projekt ulaganja u prikupljanje, odvodnju i pročišćavanje otpadnih voda na području aglomeracije Vrbovec" |
| Vrsta kredita | Kredit dugoročni - EUR |
| Namjena kredita | Sufinanciranje projekta "Regionalni vodoopskrbni sustav Zagrebačke županije – Zagreb Istok – RVS" i "Projekt ulaganja u prikupljanje, odvodnju i pročišćavanje otpadnih voda na području aglomeracije Vrbovec" |
| Dinamika korištenja kredita | Temeljem zahtjeva za isplatom i to:   1. Iznosa ne manjim od 500.000 EUR za isplate Tranše 1. 2. Iznosa ne manjim od 250.000 EUR za isplate Tranše 2. |
| Ukupna kamatna stopa | Šestomjesečni EURIBOR + 1,40% |
| Rok i način otplate kredita | 9 godina uključujući do 2 godine počeka u polugodišnjim anuitetima i to 20. ožujka i 20. rujna svake godine do otplate |
| Naknada za odobrenje | 0,85% (76.500 EUR) |
| Naknada za nepovučena a rezervirana sredstva | 0,1% tijekom prve godine, 0,5% nakon prve godine |
| Naknada za prijevremenu otplatu | Bez nakade |
| Instrumenti osiguranja kredita | 1. Zalog nad bankovnim računom trgovačkog društva Vodoopskrba i odvodnja Zagrebačke županije d.o.o. 2. Zadužnica 3. Ugovor o osiguranju novčane tražbine ustupanjem tražbine po osnovi osiguranja |

Sukladno gore navedenom obrazloženju, a obzirom da se u konkretnom slučaju radi o zaduženju pravne osobe u većinskom vlasništvu lokalne samouprave, mjerodavni propisi koje je potrebno u konkretnom slučaju poštovati su Zakon o proračunu (''Narodne novine'', broj 87/08, 136/121 i 15/15), Statut Grada Ivanić-Grada ( Službeni glasnik Grada Ivanić-Grada, broj 02/14, 01/18 ) i Pravilnik o postupku zaduživanja te davanju jamstava i suglasnosti jedinica lokalne i područne (regionalne) samouprave (''Narodne novine'', broj 55/09 i 139/10).

Člankom 90. stavkom 1. Zakona o proračunu propisano je da se pravna osoba u većinskom vlasništvu ili suvlasništvu jedinica lokalne samouprave može zadužiti za investicije uz suglasnost većinskog vlasnika odnosno osnivača. Prema odredbi stavka 2. istog članka i Zakona, dana suglasnost za zaduženje pravnoj osobi uključuje se u opseg mogućeg zaduženja jedinica lokalne samouprave ukoliko je pravna osoba koja se zadužuje iskazala gubitak u svom financijskom izvješću za prethodnu godinu, a stavkom 3. određeno je da **odluku o davanju suglasnosti pravnoj osobi za zaduženje donosi predstavničko tijelo jedinica lokalne samouprave ako statutom ili odlukom jedinice lokalne samouprave nije propisano tko odlučuje o suglasnosti.**

Prema računu dobiti i gubitka za razdoblje 01. siječnja 2018. do 31. prosinca 2108. god., trgovačko društvo Vodoopskrba i odvodnja Zagrebačke županije d.o.o. iskazalo je dobit u iznosu od 377.344,46,00 kn, te slijedom toga izdana suglasnost za zaduženje ne povećava stopu zaduženosti Grada Ivanić-Grada.

Odredbom članka 88. stavka 5. Zakona o proračunu određeno je da se odredbe o ukupnoj godišnjoj obvezi zaduženja uzimanjem kredita, zajmova i izdavanjem vrijednosnih papira do najviše 20% ostvarenih prihoda u godini koja prethodi godini u kojoj se zadužuje jedinica lokalne i područne (regionalne) samouprave, ne odnose na projekte koji se sufinanciraju iz predpristupnih programa i fondova Europske unije u kojima sudjeluju jedinice lokalne i područne (regionalne) samouprave.

Pravilnikom o postupku zaduživanja te davanja jamstava i suglasnosti jedinica lokalne i područne (regionalne) samouprave propisuje se, između ostalog i postupak davanja suglasnosti za zaduživanje. Odredbom članka 17. stavka 1. Pravilnika propisano je da je općina, grad ili županija obvezna ishoditi suglasnost ministra financija na odluku o davanju jamstva i suglasnosti za zaduživanje pravne osobe u njezinu većinskom izravnom ili neizravnom vlasništvu kod međunarodne financijske institucije, kao i da navedena odluka stupa na snagu po dobivanju suglasnosti ministra financija. Slijedom navedenog, odredba o stupanju na snagu predložene Odluke utvrđena je sukladno navedenoj odredbi Pravilnika.

Za provođenje ove Odluke nije potrebno osigurati sredstva u Proračunu Grada Ivanić-Grada.

1. **OBRAZLOŽENJE ODREDABA PRIJEDLOGA ODLUKE**

**Članak 1.:** Propisuje davanje suglasnosti trgovačkom društvu Vodoopskrba i odvodnja Zagrebačke županije d.o.o., Zagreb, Koledovčina ulica 1, za zaduživanje putem dugoročnog financijskog kredita kod Europske banke za obnovu i razvoj, One Exchange Square, London EC2A 2JN, United Kingdom, radi sufinanciranja ulaganja u sklopu projekta ''Regionalni vodoopskrbni sustav Zagrebačke županije – Zagreb Istok'' i za sufinanciranje investicija predviđenih u sklopu projekta ''Projekt ulaganja u prikupljanje, odvodnju i pročišćavanje otpadnih voda na području aglomeracije Vrbovec'', pod naznačenim uvjetima.

**Članak 2.:** Propisuje povrat kredita za projekt ''Regionalni vodoopskrbi sustav Zagrebačke županije - Zagreb Istok'' iz sredstava naknade za razvoj na cjelokupnom vodoopskrbnom području javnog isporučitelja Vodoopskrba i odvodnja Zagrebačke županije d.o.o., te povrat kredita za projekt ''Projekt ulaganja u prikupljanje, odvodnju i pročišćavanje otpadnih voda na području aglomeracije Vrbovec'' iz sredstava naknade za razvoj Grada Vrbovca.

**Članak 3.:** Propisuje objavu Odluke u Službenom glasniku Grada Ivanić-Grada i njeno stupanje na snagu po dobivanju suglasnosti ministra financija.