REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/19-01/2

URBROJ: 238/10-02-19-32

Ivanić-Grad, 04. srpnja 2019.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o zaključenju Dodatka I Sporazuma o suradnji na projektu razvoja telekomunikacijske infrastrukture širokopojasnog pristupa u područjima u kojima ne postoji dostatan komercijalni interes za ulaganja, prihvatljivog za financiranje iz EU fondova**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14, 01/18), Gradonačelnik Grada Ivanić-Grada, utvrdio je prijedlog

**Dodatka I Odluke o zaključenju Sporazuma o suradnji na projektu razvoja telekomunikacijske infrastrukture širokopojasnog pristupa u područjima u kojima ne postoji dostatan komercijalni interes za ulaganja, prihvatljivog za financiranje iz EU fondova**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Martin Madaras, Viši stručni suradnik za projekte i fondove EU.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 48. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst i 123/17 ), i članka 35. Statuta Grada Ivanić-Grada (Službeni glasnik, broj 02/14, 01/18 ) Gradsko vijeće Grada Ivanić-Grada na svojoj \_\_ sjednici održanoj dana\_\_\_\_\_\_\_\_ 2019. godine donijelo je sljedeću

**ODLUKU**

**o zaključenju Dodatka I Sporazuma o suradnji na projektu razvoja telekomunikacijske infrastrukture širokopojasnog pristupa u područjima u kojima ne postoji dostatan komercijalni interes za ulaganja, prihvatljivog za financiranje iz EU fondova**

Članak 1.

Gradovi Dugo Selo i Ivanić-Grad, te Općine Kloštar Ivanić, Brckovljani i Križ sklopile su 21. srpnja 2019. Sporazum o suradnji na projektu razvoja širokopojasnog pristupa u područjima u kojima ne postoji dostatan komercijalni interes za ulaganja, prihvatljivog za financiranje iz EU fondova za područje Gradova Dugo Selo i Ivanić-Grad, te Općina Kloštar Ivanić, Brckovljani i Križ sukladno kojemu je nositelj Projekta Grad Ivanić-Grad.

Članak 2.

Ovom odlukom daje se suglasnost za zaključenje Dodatka I Sporazumu o suradnji na projektu razvoja širokopojasnog pristupa u područjima u kojima ne postoji dostatan komercijalni interes za ulaganja, prihvatljivog za financiranje iz EU fondova od 21. srpnja 2015. između Gradova Dugo Selo i Ivanić-Grad, te Općina Kloštar Ivanić, Brckovljani i Križ.

Članak 3.

Dodatkom I Sporazumu ovlašćuje se Grad Ivanić-Grad kao nositelj projekta za poduzimanje svih radnji u okviru:

* JAVNOG POZIVA ZA ISKAZ INTERESA ZA SUDJELOVANJE U POSTUPKU PRED-ODABIRA

na temelju odobrenih Planova razvoja širokopojasne infrastrukture, a vezano za odabir prihvatljivih prijavitelja te ispunjavanju kriterija za prijavu na Ograničeni poziv na dostavu projektnih prijedloga za dodjelu bespovratnih sredstava. Izgradnja mreža sljedeće generacije (NGN)/ pristupnih mreža sljedeće generacije (NGA) u NGA bijelim područjima (referentni broj: KK.02.1.1.01)

* JAVNOG POZIVA ZA DOSTAVU PRIJAVA ZA POSTUPAK PRED-ODABIRA prihvatljivih prijavitelja te ispunjavanju kriterija za prijavu na Ograničeni poziv na dostavu projektnih prijedloga za dodjelu bespovratnih sredstava. Izgradnja mreža sljedeće generacije (NGN)/ pristupnih mreža sljedeće generacije (NGA) u NGA bijelim područjima (referentni broj: KK.02.1.1.01)
* OGRANIČENOG POZIVA NA DOSTAVU PROJEKTNIH PRIJEDLOGA ZA DODJELU BESPOVRATNIH SREDSTAVA U MODALITETU PRIVREMENOG POZIVA

Izgradnja mreža sljedeće generacije (NGN)/ pristupnih mreža sljedeće generacije (NGA) u NGA bijelim područjima (referentni broj: KK.02.1.1.01)“.

Članak 4.

Ovlašćuje se Gradonačelnik Grada Ivanić-Grada za potpisivanje Dodatka I Sporazumu o suradnji na projektu razvoja širokopojasnog pristupa u područjima u kojima ne postoji dostatan komercijalni interes za ulaganja, prihvatljiv za financiranje iz EU fondova od 21. srpnja 2015. i svih ostalih dokumenata kako bi ova Odluka bila provedena.

Članak 5.

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

Klasa: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Dodatka I Odluke o zaključenju Sporazuma o suradnji na projektu razvoja telekomunikacijske infrastrukture širokopojasnog pristupa u područjima u kojima ne postoji dostatan komercijalni interes za ulaganja, prihvatljivog za financiranje iz EU fondova od 21. srpnja 2015. |
| **PRAVNI TEMELJ:** | Članak 48. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst),) i članak 35. Statuta Grada Ivanić-Grada (Službeni glasnik, broj 02/14 i 01/18 ) |
| **STRUČNA OBRADA:** | Upravni odjel za financije, gospodarstvo, komunalno gospodarstvo i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Grad Ivanić-Grad zaključio je dana 21. srpnja 2015. Sporazum o suradnji na projektu razvoja širokopojasnog pristupa u područjima u kojima ne postoji dostatan komercijalni interes za ulaganja, prihvatljivog za financiranje iz EU fondova, za područje Gradova Dugo Selo i Ivanić-Grad, te Općina Kloštar Ivanić, Brckovljani i Križ.

Ministarstvo regionalnog razvoja i fondova Europske unije objavilo je javni poziv za iskaz interesa za sudjelovanje u postupku pred-odabira na temelju odobrenih Planova razvoja širokopojasne infrastrukture, a vezano za odabir prihvatljivih prijavitelja te ispunjavanje kriterija za prijavu na Ograničeni poziv za dostavu projektnih prijedloga za dodjelu bespovratnih sredstava Izgradnje mreža sljedeće generacije ( NGN )/pristupnih mreža sljedeće generacije ( NGA ) u NGA bijelim područjima ( referentni broj: KK.02.1.1.01).

Potvrdom HAKOM-a od 24. lipnja 2019. potvrđeno je kako je Plan razvoja širokopojasne infrastrukture za područje Gradova Ivanić-Grada i Dugog Sela i Općina Brckovljani, Kloštar Ivanić i Križ izrađen sukladno Okvirnom nacionalnom programu za razvoj infrastrukture širokopojasnog pristupa u područjima u kojima ne postoji dostatan komercijani interes za ulaganja.

Predmetnim javnim pozivom pozvan je između ostaloga i nositelj projekta Grad Ivanić-Grad da dostavi iskaz interesa za sudjelovanje u postupku pred-odabira, a na temelju odobrenog Plana razvoja širokopojasne infrastrukture ( PRŠI-ja ) s krajnjim rokom za dostavu prijave 15. srpnja 2019. uz obveznu dostavu sljedeće dokumentacije:

* izjave – iskaz interesa
* potvrde HAKOM-a o usklađenosti PRŠI-ja
* PRŠI-ja ovjerenog od strane HAKOM-a
* tablice o rezultatima mapiranja za cijeli PRŠI i
* sporazuma o zajedničkoj suradnji na projektu.

Osnovnim tekstom sporazuma o suradnji na projektu od 21. srpnja 2015. nije precizno definirano tko dostavlja iskaz interesa za sudjelovanje u postupku pred-odabira, a predmetno je potrebno obavezno dostaviti u okviru navedenog poziva. Slijedom navedenoga trebalo je poziv iz 2015. dopuniti odredbama koje precizno definiraju obveze Grada Ivanić-Grada kao nositelja projekta.

U predmetnom Dodatku I Sporazuma definira se kako je Grad Ivanić-Grad kao nositelj projekta ovlašten poduzimati određene radnje definirane u prijedlogu Dodatka I Sporazuma koje se odnose na :

* JAVNI POZIV ZA ISKAZ INTERESA ZA SUDJELOVANJE U POSTUPKU PRED-ODABIRA

na temelju odobrenih Planova razvoja širokopojasne infrastrukture, a vezano za odabir prihvatljivih prijavitelja te ispunjavanju kriterija za prijavu na Ograničeni poziv na dostavu projektnih prijedloga za dodjelu bespovratnih sredstava. Izgradnja mreža sljedeće generacije (NGN)/ pristupnih mreža sljedeće generacije (NGA) u NGA bijelim područjima (referentni broj: KK.02.1.1.01)

* JAVNI POZIV ZA DOSTAVU PRIJAVA ZA POSTUPAK PRED-ODABIRA prihvatljivih prijavitelja te ispunjavanju kriterija za prijavu na Ograničeni poziv na dostavu projektnih prijedloga za dodjelu bespovratnih sredstava. Izgradnja mreža sljedeće generacije (NGN)/ pristupnih mreža sljedeće generacije (NGA) u NGA bijelim područjima (referentni broj: KK.02.1.1.01)
* OGRANIČENI POZIVA NA DOSTAVU PROJEKTNIH PRIJEDLOGA ZA DODJELU BESPOVRATNIH SREDSTAVA U MODALITETU PRIVREMENOG POZIVA

Izgradnja mreža sljedeće generacije (NGN)/ pristupnih mreža sljedeće generacije (NGA) u NGA bijelim područjima (referentni broj: KK.02.1.1.01)“.

Prijedlog Dodatka I Sporazumu o suradnji na projektu razvoja širokopojasnog pristupa u područjima u kojima ne postoji dostatan komercijalni interes za ulaganja, prihvatljivog za financiranje iz EU fondova od 21. srpnja 2015. dostavlja se u privitku prijedloga predmetne Odluke.

Slijedom navedenoga predlaže se Gradskom vijeću Grada Ivanić-Grada usvojiti predmetnu odluku.